CELEX: 62010TN0505
Language: sk
Date: 2010-10-18 00:00:00
Title: Vec T-505/10: Žaloba podaná 18. októbra 2010 — Höganäs/ÚHVT — Haynes (ASTALOY)

18.12.2010   
            
            
               SK
            
            
               Úradný vestník Európskej únie
            
            
               C 346/55
            
         Žaloba podaná 18. októbra 2010 — Höganäs/ÚHVT — Haynes (ASTALOY)
   (Vec T-505/10)
   ()
   2010/C 346/108
   Jazyk žaloby: angličtina
   
      Účastníci konania
   
   
      Žalobkyňa: Höganäs AB (Höganäs, Švédsko) (v zastúpení: L.-E. Ström, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Haynes International, Inc. (Kokomo, Spojené štáty)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 18. augusta 2010 vo veci R 1530/2009-4,
            
         
               —
            
            
               zrušiť rozhodnutie o námietke č. B 85624,
            
         
               —
            
            
               zaviazať ÚHVT a ďalšieho účastníka konania pred odvolacím senátom na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „ASTALOY“ pre výrobky zaradené do triedy 6 — prihláška ochrannej známky Spoločenstva č. 3 890 233.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: slovná ochranná známka Spoločenstva „HASTALLOY“ zapísaná pod číslom 55 400 pre výrobky zaradené do triedy 6.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: žalobkyňa sa domnieva, že napadnuté rozhodnutie porušuje články 8 a 9 nariadenia Rady (ES) č. 207/2009, lebo odvolací senát nesprávne posúdil pravdepodobnosť zámeny, ako aj podobnosť dotknutých ochranných známok.